La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 27 de desembre de 2018 que són les que els corresponen els números 515/2018 a 10/2019 i que es tramitaran de conformitat amb la valoració de les admissions que s'ha dut a terme.
També s'informa de la interposició del recurs contenciós administratiu, RCA 347/2018, contra la Resolució 316/2018, de 3 de novembre, per part de la Fundació Tarragona 2018 i l'Ajuntament de Tarragona, relativa a informació sobre la venda d'entrades per a la inauguració dels Jocs del Mediterrani.
La secretària tècnica informa així mateix, que la persona que va sol·licitar accés a l'expedient de la Reclamació 455/2018, sol·licitud que ha estat resolta mitjançant Resolució 2/2018, de 3 d'octubre, ha manifestat la seva disconformitat amb el fet que s'hagi estimat l'accés amb vista i no per mitjans electrònics i es considera necessari notificar-li formalment l'emplaçament a la seu de la Comissió perquè pugui fer efectiu el seu dret d'accés.
En darrer terme s'informa que ja es disposa d'un compte de twitter de la Comissió i que en els propers dies es posarà en funcionament.
S'acorda per unanimitat incorporar a l'ordre del dia del Ple de la sessió les dues propostes d'acord següents:
Proposta d'acord 405/2017/PS, de 10 de gener de 2019, per requerir la incoació del procediment sancionador per la desatenció dels requeriments d'aquesta Comissió en relació amb l'execució de la Resolució 405/2017, de 19 de desembre
La senyora Elisabet Samarra relaciona tot el seguiment de la tramitació de la Reclamació 306/2017 i les actuacions que s'han dut a terme en el seguiment de l'execució de la Resolució 405/2017, de 19 de desembre, contra la qual es va interposar un recurs contenciós administratiu per part de l'Ajuntament de L'Hospitalet de Llobregat, en el marc de la qual es va sol·licitar l'adopció de mesures cautelars per la part demandant que no van ser adoptades pel Tribunal, ni es va concedir una pròrroga a l'execució de la Resolució posterior.
El senyor Josep Mir formula esmenes al text de la Proposta d'acord que s'incorporaran al text definitiu de l'Acord.
Proposta d'Acord 105/2018/PS, de 10 de gener de 2019, per requerir la incoació del procediment sancionador per la desatenció de l'Ajuntament de l'Aldea dels requeriments d'aquesta Comissió en relació amb l'execució de la Resolució 105/2018, de 17 de maig
La senyora Elisabet Samarra relaciona les actuacions de seguiment d'execució de la Resolució 105/2018, de 17 de maig, dutes a terme des de al Comissió i l'incompliment persistent dels seus termes.
Es proposa incorporar les mateixes esmenes formulades en relació amb la Proposta d'acord anterior.
Proposta de resolució d'estimació de la Reclamació 293/2018
La senyora Elisabet Samarra, ponent de la Proposta de resolució d'estimació de la Reclamació 293/2018 plantejada contra l'Ajuntament de Barcelona i que versa sobre el desglossament anual de despeses i factures amb càrrec a les aportacions econòmiques als grups municipals de l'Ajuntament de Barcelona des de l'any 2015 al 2018 informa de les principals particularitats d'aquest procediment, d'aquesta Proposta respecte altres Propostes de resolució anteriors que versen sobre el mateix objecte, en especial tenint en compte la condició de periodista de la persona reclamant.
Es comenten elements de la tramitació del procediment i el senyor Josep Mir formula observacions al text de la Proposta.
Atenent a aquestes valoracions es considera necessari demanar l'informe de l'Autoritat Catalana de Protecció de Dades i que sigui objecte de nova valoració pel Ple un cop se'n disposi.
Proposta de resolució de finalització de la Reclamació 395/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 395/2018 per pèrdua d'objecte plantejada contra el Departament de Treball, Afers Socials i Famílies de la Generalitat de Catalunya i que fa referència a l'accés a les demandes presentades en relació amb la renda garantida de ciutadania assenyala els elements de tramitació que duen a la finalització per pèrdua sobrevinguda de l'objecte de la reclamació.
Proposta de resolució d'inadmissió parcial de la Reclamació 408/2018 i finalització per pèrdua sobrevinguda de l'objecte
La senyora Elisabet Samarra, ponent de la Proposta de resolució d'inadmissió parcial de la Reclamació 408/2018 i de finalització per la pèrdua sobrevinguda de la resta del seu objecte, que ha estat plantejada contra l'Ajuntament de Calafell i que fa referència a l'accés informació sobre els membres d'un Tribunal Qualificador que signen l'acta definitiva del procés selectiu per a la provisió de cinc places d'agent de la Policia Local de l'Ajuntament, exposa les peticions que no són objecte d'accés a informació pública que han de ser inadmeses i la informació que ha estat lliurada durant la tramitació del procediment de reclamació.
Es formulen esmenes al text de la Proposta que s'introduiran a la resolució definitiva.
Proposta de resolució de finalització de la Reclamació 411/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 411/2018 per la pèrdua sobrevinguda de l'objecte, plantejada contra l'Ajuntament de Port de la Selva i que fa referència a expedients de llicència d'obres i de comunicació d'activitat d'un restaurant, exposa els elements de tramitació que duen a la finalització per pèrdua de l'objecte.
Proposta de resolució d'estimació de la Reclamació 426/2018
El senyor Josep Mir, ponent de la Proposta de resolució d'estimació de la Reclamació 426/2018, plantejada contra l'Ajuntament de Sant Cugat del Vallès i que fa referència a diverses dades sobre l'aplicació de l'IBI, exposa els elements més destacats de la informació sol·licitada fent èmfasi en que no es demana informació sobre els titulars sinó merament dades sobre la gestió de l'impost i sobre la normativa aplicable.
Proposta de resolució de finalització de la Reclamació 440/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 440/2018 per pèrdua d'objecte contra l'Ajuntament de Torrelles de Foix, en relació a còpies dels requeriments rebuts a l'Ajuntament per part de la Delegació del Govern en relació amb l'incompliment de la Llei de banderes, la quantitat pagada en concepte de costes per procediments contenciosos administratius, taxes judicials, despeses de representació i/o d'assessorament jurídic i qualsevol informació redactada pels Serveis Jurídics com a defensa de l'Ajuntament en aquests procediments, exposa la tramitació d'aquest procediment en relació amb la resta que tenen el mateix objecte però formulades respecte d'altres ajuntaments de Catalunya i que s'analitzen els punts novè fins al punt setzè del present ordre del dia.
S'adrecen respectivament als Ajuntaments de Tagamanent, Puigcerdà, Santa Coloma de Cervelló, Vilafranca del Penedès, Vallbona d'Anoia, Balaguer, Les Borges Blanques i Les Preses.
El ponent exposa les particularitats d'alguns dels procediments i les diferents formes de finalització en funció de si s'ha lliurat la informació durant el procediment de reclamació davant la GAIP o bé, si la persona reclamant, sempre la mateixa, ha desistit del procediment i així ho ha expressat a la GAIP.
Proposta de resolució de finalització de la Reclamació 442/2018 per desistiment
Proposta de resolució de finalització de la Reclamació 445/2018 per pèrdua d'objecte
Proposta de resolució de finalització de la Reclamació 450/2018 per desistiment
Proposta de resolució de finalització de la Reclamació 467/2018 per desistiment
Proposta de resolució de finalització de la Reclamació 468/2018 per desistiment
Proposta de resolució de finalització de la Reclamació 476/2018 per desistiment
Proposta de resolució de finalització de la Reclamació 479/2018 per desistiment
Proposta de resolució de finalització de la Reclamació 494/2018 per pèrdua d'objecte
Proposta de resolució d'inadmissió de la Reclamació 1/2019
La senyora Elisabet Samarra, ponent de la Proposta de resolució d'inadmissió de la Reclamació 1/2019, plantejada, contra l'Ajuntament de Sant Boi de Llobregat, en relació a una denuncia del canvi de catalogació d'un lloc de treball, exposa la motivació de la inadmissió de la reclamació i assenyala que s'introdueixen correccions al text d'elements formals.
No es formulen intervencions al torn obert de paraules.